Aga muidu olen oma musta masendust "ravinud" isetegemisega ehk  laulmisega. 2 päeva proovimist ja täna siis esinemine. Õnneks küll suures kambas üheskoos. Kusjuures eilse kamba juurde läksin ma oma sirgeseljalise otsusega, et ma ei lähe nendega festivalireisile, kuna raha põle, ja kontserdile ka mitte, sest häält põle. Kogu asja tulemus on muidugi see, et lähen reisile, sest jubedalt tegelikult tahan ja raha suhtes sain läbirääkimistel igasuguseid eritingimusi välja kaubelda ja nii ehk ei peagi jälle sms-laenu võtma ning kontserdile oleks patt jätta minemata, kui proovis kõik  laulud suutsin kaasa laulda kogu hääleulatuses, ainult korra vahepeal köhides… Seega - eks näis, mis täna toimuma hakkab, sest tegelikult ma peaksin just kontserdi ajal oma sõpradega hoopis bridzhi mängima, eelmine nädal jäi juba vahele.